CELEX: 62003TA0285
Language: mt
Date: 2008-11-26 00:00:00
Title: Kawża T-285/03: Sentenza tal-Qorti tal-Prim'Istanza tas- 26 ta' Novembru 2008 — Agraz  et vs Il-Kummissjoni ( Responsabbilità mhux kuntrattwali — Agrikoltura — Organizzazzjoni komuni tas-swieq tal-prodotti tal-frott u l-ħxejjex ipproċessati — Għajnuna għal produzzjoni tal-prodotti pproċessati tat-tadam — Metodu ta' kalkolu għall-ammonti tal-ispejjeż — Sena tal-marketing 2000/2001 — Evalwazzjoni tad-dannu )

24.1.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/23
            
         Sentenza tal-Qorti tal-Prim'Istanza tas-26 ta' Novembru 2008 — Agraz et vs Il-Kummissjoni
   (Kawża T-285/03) (1)
   
   (“Responsabbilità mhux kuntrattwali - Agrikoltura - Organizzazzjoni komuni tas-swieq tal-prodotti tal-frott u l-ħxejjex ipproċessati - Għajnuna għal produzzjoni tal-prodotti pproċessati tat-tadam - Metodu ta' kalkolu għall-ammonti tal-ispejjeż - Sena tal-marketing 2000/2001 - Evalwazzjoni tad-dannu’)
   (2009/C 19/42)
   Lingwa tal-kawża: Il-Franċiż
   Partijiet
   
      Rikorrenti: Agraz, SA (Madrid, Spanja) u s-86 rikorrent li isimhom jidher fl-Annessi I u II tas-sentenza (rappreżentanti: J.L. da Cruz Vilaça, D. Choussy u S. Estima Martins, avukati)
   
      Konvenuta: Il-Kummissjoni tal-Komunitajiet Ewropej (rappreżentant: M. Nolin, aġent)
   Suġġett
   Rikors għad-danni intiż sabiex jikkumpensa d-dannu li r-rikorrenti batew minħabba l-metodu adottat għall-kalkolu tal-ammont tal-għajnuna għall-produzzjoni skont ir-Regolament (KE) Nru 1519/2000 tal-Kummissjoni, tat-12 ta' Lulju 2000, li jistabbilixxi, għas-sena tal-marketing 2000/2001, il-prezz minimu u l-ammont tal-għajnuna għal prodotti tat-tadam ipproċessat (ĠU L 174, p. 29).
   Dispożittiv
   
               1)
            
            
               Il-Kummissjoni hija kkundannata tħallas lil Agraz, SA u lis-86 kumpannija oħra li isimhom jidher fl-Annessi I u II kumpens korrispondenti għal żieda ta' 15.54 % tal-ammont tal-għajnuna għall-produzzjoni li huma kienu rċevew għas-sena tal-marketing 2000/2001, kif stabbilit mill-Anness II tar-Regolament Nru 1519/2000.
            
         
               2)
            
            
               Dan il-kumpens huwa vvalutat mill-ġdid b'imgħaxijiet ta' kumpens, li jibdew jiddekorru mill-ħlas effettiv tal-għanjuna lil kull rikorrent u sakemm tingħata l-preżenti sentenza, bir-rata stabbilita mill-BĊE għall-operazzjonijiet prinċipali ta' rifinazjament, miżjuda b'żewġ punti, peress li jirrigwarda rikorrenti li isimhom ma jidhirx fl-Anness I, u bir-rati ta' inflazzjoni annwali kkonstatat, għal-perjodu kkonċernat, mill-Eurostat fl-Istati Membru fejn huma stabbiliti, peress li jirrigwarda rikorrenti li isimhom jidher fl-Anness II.
            
         
               3)
            
            
               Il-kumpens, kif ivvalutat mill-ġdid, għandu jiġi miżjud bl-imgħaxijiet ta' dewmien, li jibdew jiddekorru minn meta tingħata l-preżenti sentenza sal-ħlas sħiħ, bir-rata stabbilita mill-BĊE għall-operazzjonijiet ta' rifinanzjament, miżjuda b'żewġ punti.
            
         
               4)
            
            
               Agraz u s-86 kumpannija oħra, li isimhom jidher fl-Annessi I u II, għandhom ibatu żewġ partijiet minn ħamsa tal-ispejjeż tagħhom quddiem il-Qorti tal-Prim'Istanza u l-Qorti tal-Ġustizzja.
            
         
               5)
            
            
               Il-Kummissjoni għandha tbati l-ispejjeż tagħha u tliet partijiet minn ħamsa tal-ispejjeż ta' Agraz u s-86 kumpannija oħra, li isimhom jidher fl-Annessi I u II, quddiem il-Qorti tal-Prim'Istanza u l-Qorti tal-Ġustizzja.
            
         
      (1)  ĠU C 251, 18.10.2003.